Държавен вестник, бр. 23, 2016 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  23
възли и функционират заедно, маркировката 
„CE“ и допълнителната метрологична марки-
ровка се нанасят върху главното устройство 
на средството за измерване.
(7) След маркировката „CE“ и допълни-
телната метрологична маркировка се нанася 
идентификационният номер на нотифицирания 
орган, участвал в оценяването на съответстви-
ето на средството за измерване на етапа на 
производствения контрол. Идентификацион-
ният номер на нотифицирания орган се нанася 
от самия орган или по негови указания от 
производителя или от неговия упълномощен 
представител, така че да бъде незаличим или 
да се саморазрушава при сваляне.
(8) Маркировката „CE“, допълнителната 
метрологична маркировка и идентификаци-
онният номер на нотифицирания орган мо-
гат да бъдат следвани от друг знак, указващ 
специален риск или употреба.
Г л а в а  т р е т а
ЗАДЪЛЖЕНИЯ НА ИКОНОМИЧЕСКИТЕ 
ОПЕРАТОРИ
Раздел I
Общи разпоредби
Чл. 14. Когато вносител или дистрибутор 
пуска на пазара средство за измерване със 
своето име или търговска марка или променя 
средство за измерване, което вече е пуснато 
на пазара, по такъв начин, че съответствието 
с изискванията на наредбата може да бъде 
засегнато, той се счита за производител и 
изпълнява задълженията на производителя.
Чл. 15. (1) Всеки икономически оператор 
поддържа регистър, който съдържа информа-
ция за всеки икономически оператор, който 
му е доставил дадено средство за измерване, 
и за всеки икономически оператор, на който 
е доставил дадено средство за измерване.
(2) Информацията по ал. 1 и документите, 
които доказват осъществената доставка, се 
съхраняват за период 10 години след датата 
на доставката и при поискване се предоставят 
на органите за надзор на пазара.
Раздел II
Задължения на производителя
Чл. 16. (1) Когато пуска на пазара и/или 
пуска в действие средство за измерване, про-
изводителят гарантира, че то е проектирано и 
произведено в съответствие със съществените 
изисквания, определени в приложение № 10 
и в съответното приложение за отделния вид 
средство за измерване.
(2) Производителят изготвя техническа-
та документация по чл. 10 и провежда или 
организира провеждането на съответната 
процедура за оценяване на съответствието 
съгласно чл. 8.
(3) Когато съответствието на средството 
за измерване с приложимите съществени 
изисквания е доказано чрез прилагането на 
процедурата по ал. 2, производителят съста-
вя ЕС декларация за съответствие и нанася 
маркировката „CE“ и допълнителната метро-
логична маркировка.
(4) Производителят съхранява техничес­
ката документация и ЕС декларацията за 
съответствие в продължение на 10 години, 
след като средството за измерване е било 
пуснато на пазара.
Чл. 17. (1) Производителят прилага проце-
дури, чрез които гарантира, че при серийно 
производство средствата за измерване остават 
в съответствие с приложимите изисквания.
(2) При изпълнение на изискването по ал. 1 
производителят взема предвид по подходящ 
начин промените в проекта или в харак-
теристиките на средството за измерване и 
промените в хармонизираните стандарти, в 
нормативните документи или в други техниче-
ски спецификации, чрез позоваване на които 
е декларирано съответствието на средството 
за измерване.
Чл. 18. (1) Производителят гарантира, че 
върху всяко средство за измерване, което е 
пуснал на пазара, има нанесен тип, партиден 
или сериен номер или някакъв друг елемент, 
който позволява идентификацията на сред-
ството за измерване. Когато размерът или 
естеството на средството за измерване не 
позволяват това, производителят гарантира, че 
тази информация е предоставена в документ, 
който придружава средството за измерване, 
и върху неговата опаковката, ако има такава.
(2) Производителят нанася върху средство-
то за измерване своето име и регистрирано 
търговско наименование или регистрирана 
търговска марка, и пощенския адрес, на 
който може да се осъществи връзка с него. 
Когато това не е възможно, производителят 
предоставя информацията в документ, който 
придружава средството за измерване, и върху 
неговата опаковка, ако има такава. Адре-
сът посочва едно-единствено място, където 
производителят може да бъде намерен, и се 
представя по начин, разбираем за крайните 
ползватели и органите за надзор на пазара.
Чл. 19. (1) Производителят гарантира, че 
всяко средство за измерване, което е пуснал 
на пазара, се придружава от копие от ЕС дек­
ларацията за съответствие и от инструкции 
и информация съгласно т. 9.3 от приложение 
№ 10, на български език. Тези инструкции и 
информация, както и всички етикети трябва 
да са ясни, разбираеми и смислени.
(2) Когато голям брой средства за измерване 
се доставят на един ползвател, съответната 
пратка или партида може да се придружава 
от едно-единствено копие от ЕС декларацията 
за съответствие.